Държавен вестник, бр. 10, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  10
трационният номер на лицето в публичния 
регистър по чл. 44, ал. 1 ЗЕЕ, следващите 3 
позиции – буквените идентификационни дан-
ни, изписани с главни букви на кирилица, и 
последните 3 позиции – поредният номер на 
сертификата. Буквената идентификация се 
избира от лицето по чл. 43, ал. 1 или 2 ЗЕЕ 
и го идентифицира еднозначно за срока на 
валидност на удостоверението за вписване.
(9) Сертификатите за енергийни характерис-
тики на сгради в експлоатация, издадени от 
едно лице по чл. 43, ал. 1 или 2 ЗЕЕ, следват 
поредна номерация.
Чл. 16. Сертификатът за енергийни харак-
теристики на сграда в експлоатация е със срок 
на валидност до 10 години, който се определя, 
както следва:
а) 10 години – за сгради с клас на енер-
гопотребление „А“ и „А+“ по скалата на 
класовете на енергопотребление;
б) 6 години – за сгради, въведени в екс-
плоатация след 2005 г., с клас на енерго-
потребление „В“ по скалата на класовете на 
енергопотребление;
в) до 4 години – за сгради, въведени в 
експлоатация след 2005 г., с клас на енерго-
потребление „С“ по скалата на класовете на 
енергопотребление;
г) до 4 години – за сгради с клас на енер-
гопотребление „D“, „E“, „F“ и „G“ по скалата 
на класовете на енергопотребление; 
д) 7 години – за сгради, въведени в екс-
плоатация преди 1 януари 2005 г., с клас на 
енергопотребление „В“ по скалата на класовете 
на енергопотребление, без приложени мерки за 
оползотворяване на възобновяеми източници 
за задоволяване нуждите на сградите;
е) 10 години – за сгради, въведени в екс-
плоатация преди 1 януари 2005 г., с клас на 
енергопотребление „В“ по скалата на класовете 
на енергопотребление, с приложени мерки за 
оползотворяване на възобновяеми източници 
за задоволяване нуждите на сградите съгласно 
изискванията на чл. 20 от Закона за енергията 
от възобновяеми източници;
ж) 7 години – за сгради, въведени в екс-
плоатация преди 1 януари 1990 г., с клас на 
енергопотребление „С“ по скалата на класовете 
на енергопотребление, без приложени мерки за 
оползотворяване на възобновяеми източници 
за задоволяване нуждите на сградите;
з) 5 години – за сгради, въведени в експло-
атация след 1 януари 1990 г. и преди 1 януари 
2005 г., с клас на енергопотребление „С“ по 
скалата на класовете на енергопотребление, 
с приложени мерки за оползотворяване на 
възобновяеми източници за задоволяване 
нуждите на сградите съгласно изискванията 
на чл. 20 от Закона за енергията от възобно-
вяеми източници;
и) 3 години – за сгради, въведени в експло-
атация след 1 януари 1990 г. и преди 1 януари 
2005 г., с клас на енергопотребление „С“ по 
скалата на класовете на енергопотребление, 
без приложени мерки за оползотворяване 
на възобновяеми източници за задоволяване 
нуждите на сградите съгласно изискванията 
на чл. 20 от Закона за енергията от възобно-
вяеми източници.
Чл. 17. (1) Нов сертификат за енергийни 
характеристики на сграда в експлоатация се 
издава:
1. след изпълнение на енергоспестяващи 
мерки или извършване на строителни и 
монтажни работи, водещи до промяна на 
енергийните характеристики на сградата: 
реконструкция, основно обновяване или ос-
новен ремонт, който обхваща над 25 на сто от 
площта на външните ограждащи конструкции 
и елементи на сградата, и преустройство на 
съществуваща сграда, при което се променят 
енергийните є характеристики;
2. с изтичане на срока на валидност на 
сертификата.
(2) Нов сертификат по ал. 1, т. 1 се издава 
не по-рано от една календарна година след 
изпълнението на енергоспестяващи мерки или 
извършването на строителните и монтажните 
работи, за която е наличен регистриран раз-
ход на енергия по видове горива и енергии, 
използвани в сградата.
Чл. 18. (1) Изпълнението на условията по 
чл. 24, ал. 1, т. 18 или 19 от Закона за мест-
ните данъци и такси се удостоверява:
1. за постигнат клас на енергопотребление 
посредством сертификат за енергийни харак-
теристики на сграда в експлоатация;
2. за година на въвеждане на сградата в екс-
плоатация посредством сертификат, съдържащ 
базовото енергопотребление и съответстващия 
му клас, спрямо които са оценени постигна-
тите енергийни спестявания и е извършена 
актуализацията на сертификата.
(2) За сгради, които отговарят на услови-
ята по чл. 24, ал. 1, т. 18 или 19 от Закона за 
местните данъци и такси за годината на въвеж-
дане в експлоатация, но в тях са изпълнявани 
единични мерки за енергоспестяване, които 
не са предписани с обследване, изпълнението 
на условието за постигнат клас на енерго-
потребление се удостоверява посредством 
сертификат за енергийни характеристики на 
сграда в експлоатация. Сертификатът се издава 
въз основа на обследване по чл. 9. 
Чл. 19. Собствениците на самостоятелни-
те обекти в сертифицирани сгради етажна 
собственост могат да получат при поискване 
копие на сертификата за енергийни характе-
ристики на сградата за целите на сделки със 
самостоятелния обект.